
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL 



Proiect de hotărâre
privind aprobarea concesiunii directe a unei suparfețe de 132 mp având nr. cad. 104935 situat pe str. Reményik Sándor, în favoarea numiților Bota Cristian și Ciarnău Florian


Analizând temeiul juridic: 
· Art. 15 alin. 1 lit. e) din Legea nr. 15/1991 privind autorizarea executării lucrărilor de construcții,
· Art. 361 alin. 2 și art. 139 alin. 3 lit. g) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
Având în vedere :
· Cererea nr. 1/1662 din 30.03.2021 a numiților Bota Cristian și Ciarnău Florian privind concesionarea parcelei respective,
· Referatul de aprobare al primarului municipiului Marghita înregistrat sub nr. 7702 din 19 iulie 2021, 
· Extrasul CF nr. 104935 Marghita care atestă dreptul de proprietate a municipiului Marghita asupra terenului solicitat spre concesiune, CF nr. 103441 Marghita și CF nr. 103440 Marghita, 

În temeiul prevederilor art. 129 alin. 2 lit. c), alin. 6 lit. a) și al art. 196, alin. 1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, 
Primarul municipiului Marghita propune următorul


Proiect de hotărâre

Art. 1   Se aprobă trecerea în domeniul privat al municipiului Marghita a suprafeței de 132/3.497 mp nr. cadastral 104935 înscris în CF nr. 104935 Marghita.

Art. 2 Se aprobă concesionarea directă, fără licitație publică a suprafeței de  66/3.497 mp din terenul cu nr. cadastral 104935 înscris în CF nr. 104935 Marghita, str. Reményik Sándor, teren aflat în domeniul public al municipiului Marghita, către Bota Cristian pentru extindere construcție.

Art. 3 Se aprobă concesionarea directă, fără licitație publică a suprafeței de  66/3.497 mp din terenul cu nr. cadastral 104935 înscris în CF nr. 104935 Marghita, str. Reményik Sándor, teren aflat în domeniul public al municipiului Marghita, către Ciarnău Florian pentru extindere construcție.

Art. 4   Se aprobă încheierea contractului de concesiune pe o perioadă de 49 de ani, cu obligația întocmirii de către concesionari a Planului de amplasament și de delimitare a corpului de proprietate a terenului, cu viza OCPI Bihor.

Art. 5   Nivelul redevenței va fi 1 lei/mp/an conform HCL nr. 179 din 26 noiembrie 2020 pentru aprobarea taxelor utilizate pentru administrarea domeniului public și privat al municipiului Marghita pentru anul 2021 și va fi actualizat anual prin hotărârile de consiliu local aprobate în acest sens.

Art. 6  Cu ducerea la îndeplinire a prezentei hotărâri se încredințează Compartimentul juridic și Compartimentul chirii – concesiuni din cadrul Serviciului de taxe și impozite locale.

Art. 7   Prezenta, sub formă de hotărâre, se comunică cu: Instituţia Prefectului Judeţului Bihor, Primarul municipiului Marghita, Compartimentul juridic, Compartimentul chirii – concesiuni din cadrul Serviciului de taxe și impozite locale, Bota Cristian, Ciarnău Florian. la dosar.


Iniţiator, primar 
Marcel-Emil SAS-ADĂSCĂLIȚII


Vizat legalitate, secretar general 
jr. Cornelia DEMETER

